Diari Oficial de la Generalitat Valenciana


Sumari del DOGV 9470, del 15-11-2022 (2022/10519)

RESOLUCIÓ de 27 d'octubre de 2022, de la Direcció General d'Urbanisme, per la qual es fixen els límits màxims i mínims dels preus a percebre per les entitats col·laboradores urbanístiques valencianes per a 2023.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9470

Data del DOGV
:   15-11-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/10179


Data del document
:   27-10-2022

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Descriptors 

:   * Conselleria de Política Territorial, Obres Públiques i Mobilitat

RESOLUCIÓ de 27 d'octubre de 2022, de la Direcció General d'Urbanisme, per la qual es fixen els límits màxims i mínims dels preus a percebre per les entitats col·laboradores urbanístiques valencianes per a 2023. [2022/10326]  
En el Diari Oficial de la Generalitat Valenciana número 8816, de 20 de maig de 2020, es va publicar el Decret 62/2020, de 15 de maig, del Consell, de regulació de les entitats col·laboradores de l'Administració municipal en la verificació de les actuacions urbanístiques i de creació del seu registre.  
L'article 12 de l'esmentat decret estableix que la direcció general competent en urbanisme fixarà i publicarà en el Diari Oficial de la Generalitat Valenciana i en la pàgina web de la seua conselleria, els límits màxims i mínims dels preus a percebre per les entitats col·laboradores en l'exercici de les funcions per a les quals estan habilitades. Aquests preus s'actualitzaran anualment amb l'índex de preus de consum. Així mateix, l'article 10.12 estableix com una obligació d'aquestes entitats comunicar els preus a percebre per l'exercici de les seues funcions.  
Així doncs, l'objecte d'aquesta resolució és fixar els preus mínims i màxims que les entitats col·laboradores regulades en el Decret 62/2020, 15 de maig, poden percebre de les persones usuàries dels seus serveis d'acord amb l'última actualització de l'índex de preus de consum (IPC) corresponent al mes de setembre, la taxa de variació anual del qual està fixat en el 8,9 % oficialment per l'Institut Nacional d'Estadística.  
  
Vistos els preceptes legals aplicables i la resta de general i pertinent aplicació, resolc:  
  
Primer  
Aprovar els preus màxims i mínims que consten en l'annex d'aquesta resolució, en aplicació de l'article 12 del Decret 62/2020, de 15 de maig.  
  
Segon  
Publicar en el Diari Oficial de la Generalitat Valenciana els límits màxims i mínims dels preus a percebre per les entitats col·laboradores en l'exercici de les funcions per a les quals estan habilitades, que s'incorporen a aquesta resolució com a annex.  
  
València, 27 d'octubre de 2022.- El director general d'Urbanisme: Vicente Joaquín García Nebot.  
  
ANNEX II  
Observacions i definicions  
  
Aquests preus inclouen la redacció d'un informe previ a l'actuació de control. Cada informe d'incidència o de no conformitat es tarifarà a part, amb un màxim del 20 per cent de l'import corresponent a la intervenció.  
S1 Superfície construïda de l'actuació en metres quadrats.  
S2 Superfície construïda afectada per l'actuació en metres quadrats.  
S3 Superfície de sòl afectada per l'actuació en metres quadrats.  
  
S4 Superfície del cartell o tanca publicitària en metres quadrats.  
L Longitud del tancat en metres.  
N1 Nombre de finques resultants de la divisió.  
N2 Nombre d'immobles independents (locals, habitatges, instal·lacions?).  
H Nombre d'hores de duració de la visita d'inspecció.  
  
S'entén per superfície construïda (S1 o S2) la superfície compresa en el perímetre definit per la cara exterior dels tancaments de l'immoble amb l'exterior o per l'eix dels seus tancaments amb altres recintes de qualsevol ús. Computaran a aquest efecte les superfícies dels cossos volats quan estiguen tancats en tot el seu perímetre. En els altres casos computarà únicament la meitat de la seua superfície.  
Les obres i els usos que hagen de realitzar-se amb caràcter provisional (art. 232.e TRLOTUP) i les obres i instal·lacions que afecten el subsol (art. 233.2.e TRLOTUP) es tarifaran segons la mena d'actuació de què es tracte amb independència d'aquestes circumstàncies.